cyanic-selkie/wikianc huggingface dataset:
Elle boit pas, elle fume pas, elle drague pas, mais... elle cause!
Ëm wat geet et am Film?
D'Germaine mécht de Stot bei dräi Clienten, engem Caissier vun enger Bank, enger Televisiounsspeakerin an engem Educateur. Si gëtt duerch hire Kontakt mat de Clienten déi donkel Säite vu hinne gewuer a fir zu Geld ze kommen erpresst si se…
Dolmen
En Dolmen (aus dem Cornishen tolmen ‘stengenen Dësch') ass an der Reegel e Graf, aus grousse Steebléck (Megalithen). Et besteet aus dräi oder méi riicht opgestallte Steng (Orthostaten), op deenen een oder e puer Decksteng leien.
Den Dolmen gëtt traditionell als déi einfachst Form vun engem Megalithgraf ugesinn. An Europa waren d'Dolmen meeschtens mat Hiwwelen aus Steng oder Buedem bedeckt.
John Guillermin
De John Guillermin, gebuer den 11. November 1925 zu London, a gestuerwen de 27. September 2015 zu Topanga a Kalifornien, war en englesche Filmregisseur an Dréibuchauteur.
The Night of the Following Day
The Night of the Following Day ass en US-amerikanesche Film vum Hubert Cornfield aus dem Joer 1968 no dem Roman The Snatch vum Lionel White.
Ëm wat geet et am Film?
De Bud an de Leer entféieren dem Dupont säi Meedchen. Dat Ganzt kritt en tragescht Enn…
Run for the Sun
Run for the Sun ass en US-amerikanesche Film vum Roy Boulting aus dem Joer 1956 nom Roman The Most Dangerous Game vum Richard Connell
Trompowsky-Ugrëff
Den Trompowsky-Ugrëff ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A45 klassifizéiert.
Enzyklopedie vun de Schacherëffnungen
An der Enzyklopedie vun de Schacherëffnungen ass den Trompowsky-Ugrëff ënner dem Schlëssel A45 klassifizéiert.
Loïc Pavant
De Loïc Pavant, gebuer 1994 zu Lëtzebuerg, ass e lëtzebuergesche Schauspiller.
Hien hat 2003 säin éischte kléngen Optrëtt virun der Kamera nieft dem Jean Reno am Film Les Rivières pourpres 2: Les Anges de l'apocalypse. Spéider hat hie kleng Rollen a Filmer wéi Perl oder Pica, Les fameux gars a Mammejong.
Eppes méi grouss Rollen hat hien an de Kuerzfilmer Laaf a Gëff eens an de respektive Rolle vum David a vum Ben alias Baba.
RGTR-Linn 604
D'RGTR-Linn 604  ass eng regional Express-Buslinn déi zanter dem 17. Juli 2022 am Kader vum RGTR am Optrag vum Ministère fir Mobilitéit an ëffentlech Aarbechten um Trajet Lëtzebuerg - Weller fiert. Se fiert vu méindes bis freides all hallef Stonn a samschdes all Stonn.
Entwécklung vun der Linn
Virum 17. Juli 2022 ass d'Streck Lëtzebuerg - Weller als Linn 321 gefuer ginn. D'Linn 604 war deemools d'Streck vum Schoulbus Kautebaach - Klierf.
Halten op der Linn
(D'Nimm vun den Halte si sou uginn, wéi se am offizielle Fuerplang 07/2022 publizéiert sinn.)
Um Spaweck
All d'Informatioune bezéie sech op de Fuerplang vum 17. Juli 2022
Tirez sur le pianiste
Tirez sur le pianiste ass e franséische Film vum François Truffaut aus dem Joer 1962 nom Roman Down There vum David Goodis.
Ëm wat geet et am Film?
E Barpianist geréit duerch säi Brudder a Schwieregkeete mat Gangster…
Polleur
Polleur ass eng Uertschaft a Sektioun an der belscher Gemeng Theux an der Provënz Léck a Wallounien.
Bis zur belscher Gemengereform vun 1977 war Polleur eng eegestänneg Gemeng.
Kierch vu Polleur ass eng vun den eelef Kierchen an der Belsch déi eng verdréint Kierchtuermspëtz hunn.
Alindesch Verdeedegung
D'Alindesch Verdeedegung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner de Schlësselen A53 bis A55 klassifizéiert.
D'Alindesch Verdeedegung fänkt mat de follgenden Zich un:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Alindesch Verdeedegung ënner de Schlësselen A53 bis A55 klassifizéiert.
Groesteen (Gréiwemaacher)
De Groesteen ass en zolitte Fielsblock am Flouer mam selwechten Numm, an der Gemeng Gréiwemaacher.
Geographie
De Groestee läit op enger Héicht vun 290 m, um nërdlechste Wupp vun der Gemeng Gréiwemaacher, um Bord vun der Gemeng Manternach. Vum CR137 dee vu Mënjecker op Manternach leeft, geet e knappse Kilometer aus Mënjecker eraus e Gemengewee no lénks fort. No honnert Meter op deem Wee, südlech vum CR läit de Groesteen op enger Knupp, ëmgi vun dräi Lannen an enger Eech.
An der direkter Ëmgéigend vum Groesteen ass de fréiere Kiem tëscht Reims an Tréier laanscht gelaf vun deem och deemools schonn e Verbindungswee a Richtung Gréiwemaacher - Manternach - Altréier fortgoung.
Geschicht
Et ass net eendeiteg kloer wat de Groesteen ass, ma déi heefegst Erklärung ass, datt et sech ëm en Dolmen aus der Zäit ëm d'35. bis 20. Joerhonnert v. Chr. handelt, vun deem awer just nach den „Decksteen” iwwreg ass. En hätt awer och de Kelten als „Affersteen“ gedéngt.
Skandinavesch Verdeedegung
D'Skandinavesch Verdeedegung ass eng Erëffnung vum Schachspill. Se zielt zu den Hallefoppene Spiller an ass an den ECO-Coden ënner dem Schlëssel B01 klassifizéiert.
Groesteen (Gréiwemaacher)
Geschicht
De Steen ass ongeféier 3 m laang, 2 m breet a 50 cm déck.
Skandinavesch Verdeedegung
D'Skandinavesch Verdeedegung fänkt mat de follgenden Zich un:
Groesteen (Gréiwemaacher)
Seechen
Et gi sech eng Rei Seeërcher iwwer de Groesteen erzielt. Ë. a. soll den Däiwel de Steen aus Roserei dohinner gepucht an drop gedanzt hunn; seng Foussofdréck wieren haut nach ze gesinn.
Skandinavesch Verdeedegung
Varianten
Wäiss spillt meeschtens 2. exd5, wourop déi zwou Haaptfortsetzungen 2.... Dxd5 a 2.... Sf6 (Marshall-Gambit) sinn. Wäiss kann allerdéngs och mat 2. Sc3 an d'Van-Geet-Erëffnung oder mat 2. d4 dxe4 3. Sc3 an d'Blackmar-Diemer-Gambit iwwergoen.
Groesteen (Gréiwemaacher)
Seechen
Enger aner So no, wier a Schatz ënner dem Stee vergruewen. „Franséisch Veteranen” hunn de Stee gesprengt, ouni awer e Schatz ze fannen. De Steen dee bei der Sprengung an e puer Deeler gebrach war, gëtt zanterhier mat engem metalle Band zesummegehalen.
Skandinavesch Verdeedegung
2.... Dxd5
No 2. exd5 Dxd5 spillt Wäiss normalerweis 3. Sc3, well en doduerch eng Figur mat Tempogewënn entwéckelt. 3.... Da5 ass d ' Klassesch Variant a gëtt momentan am meeschte gespillt. 3.... Dd6 ass d ' Bronstein-Variant. Aner manner heefeg Zich sinn 3.... Dd8 an 8.... De5+ (d'Patzer-Variant).
Groesteen (Gréiwemaacher)
Trivia
De Pierre Olinger huet 1934 a senger fiktiver Erzielung eng Zeen vun engem Brandaffer um Groestee beschriwwen :
''Mit erhabener Würde tritt Velleda, die greise Drude, in den Kreis. Sie trägt ein schneeweißes Linnengewand (…) und in der rechten Hand hält sie ein langes, spitz geschliffenes Dolchmesser.''
Zum Frühlingsopfer versammeln sich Wodans treue Diener am Opfersteine (…) der freie Bauer Baldrim von Munsaker, der an leichtem Stricke das Opfertier herbeiführt, ein prächtiges, weißes Fohlen in jugendlicher Frische.
Castellaro (San Marino)
Castellaro ass eng kleng san-marinesch Uertschaft (Curazia) an der Haaptstad San Marino.
Se läit am Zentrum vun der Stad San Marino, an ass eng vun de siwen Uertschaften an der Gemeng.
Tancrémont
Tancrémont ass eng Uertschaft an de belsche Gemengen Theux a Pepinster an der Provënz Léck a Wallounien.
Däitsch-Franséische Krich
Den Däitsch-Franséische Krich vun 1870 bis 1871 war eng militäresch Ausernanersetzung tëschent Frankräich op där enger an dem Norddäitsche Bond ënner der Leedung vu Preisen, sou wéi och mat den alliéirte süddäitsche Staate Bayern, Württemberg, Baden an Hessen-Darmstadt op där anerer (dofir och alt Franséisch-Preisesche Krich).
Den Ausléiser war de Sträit tëscht Frankräich a Preisen ëm d'Fro vun der Kandidatur vun engem Prënz aus dem Haus Hohenzollern op de spueneschen Throun. De preisesche Ministerpresident Otto von Bismarck huet d'Emser Depesche, mat där en doriwwer informéiert gi war, datt de Kinnek Wilhelm I. déi franséisch Demande refuséiert hat, an enger provokant verkierzter Form publizéiere geloss. Dëst huet op béide Säiten nationalistesch Ressentimenter ervirgeruff an de franséische Keeser Napoleon III. den 19. Juli 1870 dozou bruecht, Preisen de Krich z'erkläeren.
Anescht, wéi den Napoléon erwaart hat, hunn déi véier süddäitsch Staaten, mat deenen den Norddäitsche Bond eng Alliance hat, sech op deem seng Säit geschloen a si mat an de Krich gaangen. De Rescht vun Europa huet sech iwwerdeems erausgehalen, well et fonnt huet, den Ugrëff vu Frankräich wier net justifiéiert. Bannent e puer Wochen am spéide Summer 1870 huet Frankräich verluer (zum Schluss bei der Schluecht vu Sedan, 1.-2. September 1870), an den Napoléon III. gouf gefaange geholl. Déi Drëtt Republik, déi sech doropshin a Frankräich forméiert huet, ass mam Krich virugefuer, ier et am Februar 1871, nodeems Paräis belagert a besat gi war, bereet war, zu Versailles e sougenannte Virfridden z'ënnerschreiwen. Offiziell goung de Krich den 10. Mee 1871 mam Fridde vu Frankfurt op en Enn. Dobäi huet Frankräich missen héich Reparatioune berappen, an Elsass-Loutrengen un d'Däitscht Räich iwwerginn.
Iwwer dat Geostrateegegt eraus hat dëse Krich och als Suite, datt et an Däitschland zu enger Eenegung zum Däitsche Keeserräich koum (an de preisesche Kinnek Wilhelm I. - am Schlass vu Versailles - zum Däitsche Keeser proklaméiert gouf), an a Frankräich endgülteg d'Monarchie ofgeschaaft gouf. De Verloscht vun Elsass-Loutrengen huet zu engem joerzéngtelaange Revanchismus gefouert, dee sengersäits ee Grond war, firwat Frankräich sech 1914 an den Éischte Weltkrich gestierzt huet. Eng weider Suite war d'Commune vu Paräis, déi de 26. Mäerz 1871 ausgeruff gouf wéinst innepolitesche Spannungen.
Och d'Ofschafe vum Kierchestaat war e Kollateralschued vum Däitsch-Franséische Krich, well Frankräich, dat e geschützt huet, seng Truppen aus Roum ofgezunn huet, fir s'an de Krich schécken, a sou Italien de Kierchestaat den 20. September 1870 annektéiere konnt.
Tour of Oman
Den Tour of Oman ass eng Etappecourse mam Vëlo déi zanter 2010 am Oman gefuer gëtt.
D'Course gëtt vun Amaury Sport Organisation (A.S.O.) organiséiert. D'Course gehéiert zum UCI Asia Tour a rangéiert an der Klass 2.HC.
Den Tour of Oman gëtt a sechs, haaptsächlech flaachen Etappe gefuer.
Pépieux
Pépieux ass eng Gemeng a Südfrankräich am Departement Aude, an der Regioun Occitanie. Pépieux läit am flaachen Dall vum Ognon südlech vun der Montagne Noire.
Den Territoire vun der Gemeng läit an der Moyenne op enger Héicht vu 60 m. Déi héchst Plaz ass am Norde mat 98 m eng Kopp, op där den Dolmen Lo Morrel dos Fados steet, ee vun de gréissten am Süde vu Frankräich.
Canton d'Épinal-2
De Canton d'Épinal-2 ass eng franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert ass Épinal.
Partiell Chamberwale vum 6. Juni 1948
Resultater
Déi Deputéiert déi no de partielle Walen an d'Chamber erakomm sinn, sinn heirënner an der Tabell vun den Deputéierten opgezielt.
Deputéiert
Alphabetesch Lëscht vun der Zesummesetzung vun der Chamber no de partielle Wale vum 6. Juni 1948, inklusiv deenen Deputéierten, déi op hiert Mandat verzicht hunn a vun deenejéinegen, déi se ersat hunn (déi nogeréckelt sinn). Fir déi, déi bei de partielle Wale gewielt goufen, sinn d'Detailer uginn.
Retour de manivelle (Film 1957)
Retour de manivelle ass e franséisch-italieenesche Film vum Denys de La Patellière aus dem Joer 1957 no engem Roman vum James Hadley Chase.
Ëm wat geet et am Film?
De Robert Mabillon, Moler ouni Geld, rett de räichen Eric Freiminger virum Selbstmuerd. De Freiminger engagéiert de Mabillon aus Merci als Chauffeur…
Erasmus vu Rotterdam
Den Erasmus (Desiderius) vu Rotterdam, gebuer de 27. Oktober 1465 [oder 1469] zu Rotterdam a gestuerwen den 12. Juli 1536 zu Basel, war een hollännesche Philolog, Philosoph an Theolog. Hie gëllt als de bedeitendste Vertrieder vum Humanismus a gëtt dofir dacks als "Fürst vun den Humaniste" bezeechent.
Biographie
Den Erasmus koum als Jong vun engem Priister a vun enger Dokteschduechter op d'Welt. Well hie seng Eltere fréi, duerch eng Peschtepidemie, verluer huet, huet hien - ënner dem Drock vu senger Famill - missen an d'Klouschter goen. De 5. Abrëll 1492 gouf hien zum Priister geweit, a kuerz duerno koum hien als Sekretär bei de Bëschof vu Cambrai. Mat der Ënnerstëtzung vu sengem Bëschof konnt hie 1495 op d'Paräisser Universitéit studéiere goen. Do huet hie sech geschwë vun der virherrschender Wëssenschaftsmethod, der Scholastik, lassgemaach an huet sech dem Humanismus ugeschloss. No Weiderstudien a verschiddene Länner vun Europa - ë. a. an England, zu Oxford - ass hien de gréisste Geléierten am Beräich vum chrëschtlech-bibleschen Humanismus ginn.
Hien huet eng ganz Rëtsch vu literareschen an theologesche Bicher verfaasst, déi säin Numm an der ganzer Chrëschtenheet bekannt gemaach hunn. Vu sengen theologesche Bicher gouf d'Handbüchlein des christlichen Streiters déi éischt wichteg humanistesch Schrëft. Den Erasmus setzt sech fir e praktescht Chrëschtentum an: hie riicht kee Gebai vu Gedanken op, wéi d'Scholastiker dat gemaach hunn, mä hie beschreift eng Frëmmegkeet, déi hir Wuerzelen an der Bibel an an der Iddiewelt vun der Antiquitéit huet. Grad dat gëtt säin Haaptthema als Humanist: d'Erneierung an d'Verbesserung vun der Kierch duerch chrëschtlech an antik Bildung.
1516 huet den Erasmus déi éischt Editioun vum Neien Testament a griichescher Sprooch publizéiert an am Virwuert d'wëssenschaftlech Erfuerschung vum Bibeltext gefuerdert. Domat huet hie sech als de Spëtzewëssenschaftler vu senger Zäit am Beräich vun de Bibelstudien erwisen. De Martin Luther huet dem Erasmus säin Text benotzt, wéi hien op der Wartburg seng berüümt Bibeliwwersetzung verfaasst huet. Kee Wonner, dat d'Reformatoren gehofft haten, den Erasmus géif si ënnerstëtzen.
Mä wéi de Luther seng 95 Theese verëffentlecht huet, huet den Erasmus keng ganz kloer Positioun ageholl. Hien huet schliisslech eng neutral Haltung un den Dag geluecht, angeblech fir dem Opbléie vun de Wëssenschaften desto méi nëtzlech ze sinn. Domat huet hien d'Vertraue vum Luther verluer, dee souwisou skeptesch war vis-à-vis vum Humanismus a vun deem senger Betounung vum antike Geescht. Doriwwer eraus waren déi zwéi Männer sech net eens, wat d'Iwwersetzung an d'Interpretatioun vun de Bibeltexter ugaangen ass. Wann den Erasmus dofir war, eng wëssenschaftlech Distanz an eng gewësse Skepsis vis-à-vis vun den Texter anzehalen, sou war de Luther der Meenung, datt et an der Bibel ganz eendeiteg Plaze géif ginn, déi keen Interpretatiounsspillraum géifen zouloossen: "Den Hellege Geescht ass kee Skeptiker", sot de Luther; "Huel Christus aus der Schrëft eraus, an et bleift näischt iwwereg". Spéitstens wéi den Erasmus eng Ofhandlung mam Titel "De libero arbitrio diatribe" (Vom freien Willen) erausginn huet (1524), koum et zum Konflikt. De Luther huet eng Géigeschrëft publizéiert, déi "De servo arbitrio" (Vom unfreien Willen) geheescht huet a sou aggressiv war, datt den Erasmus sech déif verletzt gefillt huet. De Luther konnt eeben onbaarmhäerzeg mat de Leit ëmgoen, déi senger Meenung no eng falsch Positioun verdeedegt hunn. A wéi den Erasmus eng voluminéis Géigepublikatioun erausginn huet, huet de Luther sech erlaabt, op sou eng graff Manéier z'äntweren, datt all Relatioun tëscht deenen zwou Perséinlechkeeten ofgebrach ass.
Den Erasmus gouf an der Kathedral vu Basel begruewen.
Portugisesch Legioun
D'Portugisesch Legioun war eng Arméistrupp vun der Grande Armée déi vun 1808 bis 1815 bei alle grousse Feldzich vum Napoléon mat derbäi war.
Grënnung
Wéi de Generol Junot 1807 de Portugal besat hat, huet den Napoleon den 22. Dezember decidéiert déi ganz portugisesch Arméi opzeléisen, a souvill wéi méiglech vun hiren Zaldoten a Frankräich ze huelen, fir sou wéi hie sot:"d'en débarrasser le pays". D'Portugisesch Legioun war geduecht fir all déi Zaldoten um franséischen Territoire ze regruppéieren.
Feldzich
Um Wee fir a Frankräich huet eng Parti vun den Zaldote vum 5. Regiment vun de Jeeër zu Fouss bei der Belagerung vu Saragossa matgekricht. Duerno goufen d'Fousstruppen zu Grenobel stationéiert an d'Kavallerie an der Garnisoun vu Gray.
Am Mee 1811 war nees eng Reorganisatioun fälleg an et blouwen dräi Infantriesregimenter (1 zu Toul an 2 zu Grenobel) an ee Kavalleriesregiment Rescht. Se stoungen ënner dem Kommando vum Colonel de Loulé.
Päiperleksniwwel
Mat Päiperleksniwwel kënne 5 verschidden astronomesch Niwwele gemengt sinn:
Undriff (Technik)
An der Technik gëtt mat Undriff déi konstruktiv Eenheet bezeechent, déi eng Maschinn undreift. Dat ass dacks e Motor deen eventuell mat enger Boîte oder engem anere System gekoppelt ass fir d'Kraaft z'iwwerdroen. Et gëtt tëscht Dréiundriff a Linearundriff ënnerscheet. Als primären Undriff kënnen och net-maschinell Objete wéi eventuell Zuchdéieren, Wand, Waasser dat stréimt oder fält souwéi manuellen Undriff vun engem Mënsch, ugesi ginn.
Costa-Gavras
De Konstantínos Gavrás (gr.: Κωνσταντίνος Γαβράς), bekannt als Costa-Gavras, gebuer den 12. Februar 1933 zu Loutra Iraias, Arkadien, Griicheland, ass ee griichesch-franséische Filmregisseur an Dréibuchautuer. Hien ass bekannt fir seng politesch engagéiert Filmer, fir déi e munnech Präisser kritt huet.
Liewen
Dem Costa-Gavras säi Papp war Regierungsbeamten, deen an der Zäit vun der däitscher Besatzung am Zweete Weltkrich an der kommunistescher Resistenz aktiv war. 1945 ass d'Famill op Athen geplënnert, mä de Papp huet nom Ausbroch vum Griichesche Biergerkrich 1946 seng Plaz verluer.
1954 ass de Costa-Gavras a Frankräich ausgewandert, well en a Griicheland verbuede kritt hat, ze studéieren. 1956 krut hien déi franséisch Nationalitéit. Hien huet ufanks Komparatistik op der Sorbonne studéiert, mä huet sech dann um Institut des hautes études cinématographiques ageschriwwen, wou en en Diplom a Regie a Filmproduktion krut.
Schëld E, 1a
Originaltext aus dem Code de la route:
D'Illustratiounen hei drënner si Beispiller vum Schëld E,1a:
Costa-Gavras
Liewen
Zanter 1965 mécht hie Filmer. Seng Filmer behandele meeschtens sozial oder politesch Mëssstänn an huelen eng kloer Positioun dozou. Vun 1982 bis 1987, an dann nees zanter 2007 ass hien Direkter vun der Cinémathèque française.
Undriff (Technik)
D'Virrichtunge fir den Undriff vun enger Maschinn hunn dacks verschidden ënnerschiddlech Wierkprinzipien, deenen hir Dréier verkoppelt sinn. Sou gëtt fir e Camion Verbrennungsenergie an engem Dieselmotor gebraucht, deen nom Prinzip vun der Kolwemaschinn an dem Kuerbelundriff ugeluecht ass an d'Dréibeweegung op d'Rieder iwwerdréit. De Camion ass domat souwuel als "Verbrennungskraaftgedriwwent Gefier" wéi och als "Gefier mat Radundriff" korrekt bezeechent.
No der primärer Energiequell
Kuckt och Alternativ Undriffstechnik
Costa-Gavras
Liewen
En ettlech vu senge Filmer zielen zu de Klassiker vum engagéierte polittesche Film, wéi Z (Oscar fir dee beschten net-engleschsproochege Film 1969 a Jurypräis zu Cannes), deen d'Hannergrënn vum Opriichte vun der griichescher Diktatur vun de Colonellen an den 1960er Joren thematisiéiert; État de siège, deen d'Resistenz vun der Tupamaros géint déi vun den USA ënnerstëtzte Militärdiktatur an Uruguay als Theema huet oder Missing (Gëlle Palm 1982, Oscar fir d'Adaptatioun), deen zu der Zäit vum Militärputsch 1973 am Chile spillt a weist, wéi d'USA sech fir d'Asetze vum Pinochet-Regime engagéiert hunn.
An de leschte Jore sëtzt hie sech mat den Auswierkunge vun der globaliséierter Welt an der onerbittlecher Logik vum kapitalistesche System op d'Individuum auserneen.
Rothonay
Rothonay ass eng franséisch Uertschaft a Gemeng am Departement Jura an der Bourgogne-Franche-Comté.
Jakob Hubert Schütz
De Johann Jakob Peter Hubert Schütz, gebuer de 24. Oktober 1852 zu Meisburg an der Äifel (D) a gestuerwen den 12. Januar 1936 zu Köln-Lindenthal, war en däitsch-lëtzebuergesche Geeschtlechen an Auteur.
De Jong vun engem Schoulmeeschter
Dem Jakob Hubert Schütz seng Eltere waren de Jean-Pierre Schütz an d'Marguerite Tholl, déi sech den 29. November 1844 an der Neierbuerg bestuet haten. Seng Geschwëster waren: d'Angèle Caroline Jeanne (Ormont, 1845), d'Susanne (Ormont, 1848), d'Françoise (Meisburg, 1850), den Antoine Valentin (Meisburg, 1855). D'Mamm ass den 13. Oktober 1820 an der Neierbuerg op d'Welt komm; si war Duechter vum Hubert Tholl an der Antoinette Schleger, déi sech am Abrëll 1818 an der Neierbuerg bestuet haten. De Papp, dee Schoulmeeschter war, ass jonk gestuerwen.
Schüler am Athenäum a Student am Seminär vu Lëtzebuerg
De Jakob Hubert Schütz ass mat zwielef Joer an de Gymnasium vun Tréier gaangen, deen en awer no engem Joer verlooss huet fir an den Athenäum vu Lëtzebuerg ze goen, well en do vum 1. Oktober 1866 (Schoulufank) u vun enger Bourse vun der „Fondation Appert“ profitéiere konnt, déi hie wéinst senger Mamm zegutt hat.
Am Januar 1872 krut de Student Jakob Hubert Schütz d'Ermächtegung, fir säi Wunnsëtz am Groussherzogtum Lëtzebuerg ze hunn. Am Oktober 1872 ass de bëscheefleche Konvikt „Maria Rheinsheim“ ageweit ginn, wou de Schütz als Philosophiestudent op de „Cours supérieurs“ vum Athenäum logéiere konnt. Wéi de Prënz Hari de Konvikt am Dezember 1872 besiche koum, hat de Schütz d'Éier, no der Begréissungsried vum Direkter Jean Bernard Krier den héije Gaascht mat engem vun him selwer verfaasste Gedicht an däitscher Sprooch ze begréissen. D'Gedicht gouf am Luxemburger Wort ofgedréckt.
1873 ass de Schütz an de Seminär vu Lëtzebuerg agetrueden, fir Theologie ze studéieren.
Koadjutor am Dikrecher Schülerpensionat
Direkter vum Pensionat war de Prosper Clasen, deen och Professer am Dikrecher Kolléisch war. Wéi deen am Januar 1877 krank gouf, huet den Abbé Schütz hien am Schouljoer 1876/77 an der Relioun ersat. Den 23. Januar 1880 gouf de Schütz Vikar zu Bartreng, an dräi Joer méi spéit Koadjutor am Weesenhaus vu Rodange.
Vikar zu Kurtscheid am Westerwald
Den 10. Mäerz 1886 huet de Schütz Lëtzebuerg verlooss. Hie gouf Kaploun zu Cham an der Diözees Regensburg, dono Vikar an der Par Sainte-Foy zu Léck, dunn „Pfarrverwalter“ zu Rodershausen (D), a schliisslech 1888 Vikar zu Kurtscheid am Westerwald, wou e sech duerch säi soziaalt Engagement ervirgedoen huet. Seng Erfarungen op deem Gebitt hunn hiren Nidderschlag a senger Broschür „Wie man in den entlegensten Gegenden praktischer Sozialpolitiker werden kann“ fonnt, déi hien 1904 publizéiert huet.
Schouldirekter zu Köln-Ehrenfeld a Professer zu Montigny-lès-Metz
1897 huet de Schütz op Ureegung vun de Bierger vun Ehrenfeld eng Privatschoul mat gymnasialem Charakter zu Köln-Ehrenfeld gegrënnt an där hir Direktioun iwwerholl. Am Wantersemester 1899 huet d'Stadverwaltung dës Privatschoul iwwerholl an hir fir d'éischt den Numm „Städtisches Progymnasium zu Köln-Ehrenfeld” ginn. 1905 gouf doraus d'„Städtisches Schiller-Gymnasium”. De Schütz hat an der Tëschenzäit zu Koblenz den „Rektorenexamen“ an zu Bonn den „Oberlehrerexamen“ bestanen. Nodeem seng Schoul vun der Stad iwwerholl gi war, huet hien nach eng Zäit laang do Relioun enseignéiert. Dunn huet hien awer Köln verlooss fir Professer am „Bischöflichem Gymnasium“ vu Montigny-lès-Metz (Elsass-Lothringen) ze ginn.
Eng Audienz beim Poopst an Éierekanoniker
1901 ass de Schütz zu Roum vum Poopst Leo XIII. an Audienz empfaange ginn. Leider ass en awer och zu Roum uerg krank ginn. Dat war warscheinlech d'Ursaach fir wat hie säi Posten zu Montigny-lez-Metz opginn a sech op Köln zeréckgezunn huet. Do huet hie sech besonnesch der Schrëftstellerei gewidmet, donieft awer och nach eng Privatschoul fir „Spätberufene des Priester- und Ordensstandes“ bedriwwen. 1909 ass de Schütz Éierekanoniker vun der Metropolitankierch vu Manfredonia (Apulien) ginn.
Dem Prelat Schütz säin Doud gëtt de 24. Januar 1936 am „Luxemburger Wort“ gemellt. Hie wier zu Köln-Lindenthal am Spidol vun den Alexianerbridder gestuerwen. Den Dag dono, de 25. Januar, bréngt d'Wort en ausféierlechen Noruff. Do heescht et ofschléissend, de Prelat Schütz wier zu Kurtscheid begruewe ginn, deem klengen Duerf am Westerwald, fir dat hie sech esou besonnesch mat Läif a Séil agesat hat: ''“In dem Westerwälder Dorf, für dessen materielle, sittliche und religiöse Erhebung er rastlos geschafft hat, in Kurtscheid, wurde er beigesetzt. Seelsorger und Brotsorger ist er dem Orte geworden“''.
Lëscht vu Programméiersproochen
Dës Lëscht vu Programméiersproochen ass en Deel vun de Referenztabellen.
Jakob Hubert Schütz
De Schrëftsteller
An Däitschland huet hie fir d'Jugend eng ganz Rei vun Theaterstécker mat reliéisem Hannergrond geschriwwen, déi grad wéi déi virdrun opgezielte Publikatiounen an der Bibliographie vum Martin Blum an am „Luxemburger Autorenlexikon“ opgezielt sinn.
Lëscht vu Programméiersproochen
Kuckt och
Kategorie:Programméiersproochen
Fric-frac en dentelles
Fric-frac en dentelles ass e franséisch-italieenesche Film vum Guillaume Radot aus dem Joer 1957.
The Sons of Katie Elder
The Sons of Katie Elder ass en amerikanesche Western vum Henry Hathaway aus dem Joer 1965 no enger Geschicht vum Talbot Jennings.
Ëm wat geet et am Film?
D'Katie Elder ass gestuerwen. Hir Jonge kommen heem fir si ze begruewen. Si versichen och hir Farm erëm ze kréien déi hire Papp beim Kaartespill verluer hat…
Fric-frac en dentelles
Ëm wat geet et am Film?
Den Auteur Peter Simon gëtt verdächtegt seng Maîtresse ëmbruecht ze hunn. En Detektiv an eng Journalistin versichen d'Wourecht erauszefannen…
Julija Tymoschenko
D'Julija Wolodymyriwna Tymoschenko (Ukrainesch Юлія Володимирівна Тимошенко), gebuer de 27. November 1960 zu Dnipropetriwsk als Julija Wolodymyriwna Hrihjan, ass eng ukrainesch Politikerin. Si war vu Januar bis September 2005 a vun Dezember 2007 bis Mäerz 2010 Premierministesch vun der Ukrain.
Edwin L. Marin
Den Edwin L. Marin, gebuer den 21. Februar 1899 zu Jersey City a gestuerwen den 2. Mee 1951 zu Los Angeles, war en US-amerikanesche Filmregisseur.
De Edwin L. Marin huet iwwer 50 Filmer als Regisseur gedréint dorënner vill Kriminalfilmer mam George Raft an der Haaptroll. Hie war och e Spezialist fir Westernfilmer an deenen hat Randolph Scott gewéinlech eng Haaptroll.
Den Edwin L. Marin war vun 1940 bis zu sengem Doud am Joer 1951 mat der Schauspillerin Ann Morriss bestuet.
Sarrogna
Sarrogna ass eng franséisch Uertschaft a Gemeng am Departement Jura an der Bourgogne-Franche-Comté.
Véra Norman
D'Véra Norman, gebuer als Marguerite Trediakowski den 28. Dezember 1924 zu Paräis, ass eng franséisch Schauspillerin.
Thomas Morus
Den Thomas Morus (Sir Thomas More), gebuer de 7. Februar 1478 zu London an higeriicht de 6. Juli 1535 am Tower vu London, war en englesche Jurist, Staatsmann, Historiker an Humanist. 1935 gouf hie vun der kathoulescher Kierch helleggesprach.
Biographie
Als Jong vun engem kinnekleche Riichter gebuer, ass den Thomas More mat 16 Joer bei de Morton, Äerzbëschof vu Canterbury, placéiert ginn. 1497 koum hien op Oxford, wou en dem Erasmus vu Rotterdam an aneren dichtege Leit begéint ass. An där Universitéitsstad huet hien déi nei geeschteg Stréimung, den Humanismus, kennegeléiert. Hien huet Droit studéiert, an ee Moment huet et ausgesinn, wéi wann hien an den Déngscht vun der Kierch wéilt antrieden. Mä 1504 ass hien an d'Parlament zu Westminster komm. Do ass hien duerch seng kräfteg Riedkonscht opgefall, an dat huet him eng héich Plaz abruecht. Hien hat och vill Erfolleg um Geriicht, an de Lord Chancellor Wolsey huet en dem Kinnek Henry VIII. virgestallt, deen du seng Carrière favoriséiert huet. Den Thomas More gouf Kanzler vum Herzogtum Lancaster a Speaker vum House of Commons (1523); hie krut och diplomatesch Missiounen, ë. a. beim Keeser Karel V. a beim Kinnek vu Frankräich François Ier. Wéi de Wolsey op emol net méi an der Gonscht vum Kinnek stoung, ass den Thomas More - iwweregens net grad fräiwëlleg - zum neie Lord Chancellor gemaach ginn. An där Funktioun koum hien zu grousser Éier, an hien hat och vill Succès, souguer wann hien zimmlech haart mat de Persoune verfuer ass, déi als "Heretiker" verfollegt goufen. Geschwënn ass hien awer a Konflikt mam Kinnek geroden: den Thomas More war net d'accord mam Henry VIII. senger Politik vis-à-vis vun der Kierch, respektiv vum Poopst, an hie war och, am selwechten Zesummenhank, géint d'Aart a Weis, wéi de Kinnek mat senger Fra, der Catherine vun Aragonien, ëmgaangen ass (de Kinnek wollt mat alle Mëttele säi Bestietnes opléise loossen, fir seng Mätress, d'Anne Boleyn, ze bestueden). 1532 huet den Thomas Morus demissionéiert, a 1534 huet hie refuséiert, iergendeen Eed ofzeleeën, deen am Widdersproch mam Poopst senger Autoritéit kéint sinn. Dofir ass hien an den Tower vu London agespaart, a wéineg méi spéit - no engem faule Prozess - gekäppt ginn. Ganz Europa war vum deem "riichterleche Mord" geschockt.
Véra Norman
Si war am Kino vun 1945 bis 1954 a 24 Filmer ze gesinn.
Flanville
Flanville ass eng fréier franséisch Gemeng am Museldepartement an der Regioun Grand Est déi 1812 mat Montoy zur Gemeng Montoy-Flanville fusionéiert hat.
Geschicht
Fréier huet d'Uertschaft zu den Trois-Évêchés am Baillage vu Metz gehéiert.
NGC 2706
Den NGC 2706 ass eng Spiralgalaxis vum Hubble-Typ Sbc am Stärebild Hydra südlech vum Himmelsequator. Si ass zirka 66 Mio. Liichtjoer vun der Mëllechstrooss ewech an huet en Duerchmiesser vu ronn 35.000 Lj. Am selwechten Himmelsareal sinn ë. a. d'Galaxien NGC 2697, NGC 2698, NGC 2699 an NGC 2709.
Jean-Paul Carvalho
De Jean-Paul Carvalho, gebuer de 15. Februar 1971 zu Albergaria-a-Velha a Portugal, ass e lëtzebuergeschen Architekt.
Hien ass a Portugal gebuer a mat dräi Joer mat sengen Elteren op Esch-Uelzecht geplënnert. Mat 16 huet hie mat der Schoul opgehalen an als Zeechner fir Ponts et Chaussées geschafft. Well hien Talent hat huet säi Patron hien encouragéiert, seng 13e am Arts et Métiers nozehuelen. Duerno huet hien zu Léck Architektur studéiert. Nodeem hien 1999 säin Diplom krut, huet hien eng Aarbecht am Büro vum Architekt Paul Bretz zu Lëtzebuerg ugeholl. 2005 huet hie säin eegenen Architektebüro Carvalhoarchitects opgemaach.
Ee vu senge Projeten ass den 1535° zu Déifferdeng, dee fir den Präis vun der Europäescher Unioun fir zäitgenëssesch Architektur nominéiert war. Och d'Raimlechkeete vum Centro Cultural Português no Luxemburgo zu Märel si vum Jean-Paul Carvalho.
Hien ass Papp vun 2 Kanner a war Kandidat fir Déi Gréng bei de Gemengewalen 2017 zu Esch-Uelzecht.
Henry Frères (Moundkrater)
Den Henry Frères ass en Aschlagkrater um westleche Rand vun der viischter Moundsäit, westlech vum Mare Humorum, nordwestlech vum Krater Henry an ëstlech vum Krater Byrgius. De Kraterrand ass liicht erodéiert. Den Zentrum huet hiwweleg Strukture mat engem klenge Krater am nërdlechen Deel.
De Krater gouf 1961 vun der I.A.U. offiziell no de franséischen Astronome Paul a Prosper Henry Henry Frères ("Bridder Henry") genannt.
Nicole Berger
D'Nicole Berger, gebuer als Nicole Gouspeyre den 12. Juni 1934 zu Paräis a gestuerwen den 13. Abrëll 1967 zu Rouen, un de Suite vun engem Autosaccident, war eng franséisch Schauspillerin.
Si huet a Filmer vu bekannte Regisseure wéi: Claude Autant-Lara, Helmut Käutner, Jules Dassin, Éric Rohmer a François Truffaut matgespillt.
Katalanesch Erëffnung
D'Katalanesch Erëffnung fänkt mat de follgenden Zich un:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Katalanesch Erëffnung ënner de Schlësselen E01 bis E09 klassifizéiert.
Warmifontaine
Warmifontaine (wallounesch: Wârmich) ass eng Uertschaft an der Gemeng Neufchâteau an der Provënz Lëtzebuerg.
Bis zur Gemengefusioun vun 1977 huet Warmifontaine zu der fréierer Gemeng Grapfontaine gehéiert. Zu der Uertschaft gehéiren d'Lieu-dits Plane a Vanettes.
Warmifontaine ass besonnesch bekannt wéinst senge Leekollen, déi mat déi éischt an der Belsch waren an och déi lescht déi nach Daachleeë bis 2002 produzéiert hunn. Warmifontaine war senger Zäit déi gréisst Produktiounsplaz vun Daachleeën an der Belsch.
Rue d'Oradour
D'Rue d'Oradour ass eng Strooss an der Stad Lëtzebuerg um Belair. Si verbënnt d'Avenue du Dix Septembre mat der Avenue Gaston-Diderich. Och d'Place de Gand läit un der Rue d'Oradour.
D'Strooss ass no der franséischer Uertschaft Oradour-sur-Glane am Departement Haute-Vienne benannt, déi duerch e däitscht Krichsverbriechen am Zweete Weltkrich bekannt ginn ass. Den 10. Juni 1944 hunn do Membere vun der Waffen-SS d'Duerf zerstéiert an iwwer 600 Mënschen ëmbruecht.
Plinius (Moundkrater)
De Plinius ass en Aschlagkrater op der nordëstlecher viischter Moundsäit, tëscht dem Mare Serenitatis an dem Mare Tranquillitatis am Süden. Nordwestlech vum Plinius enden d'Montes Haemus am Ausleefer vum Promontorium Archerusia. E System vu Moundrillen, d'Rimae Plinius, verlafe vun do an nordëstlecher Richtung.
De Krater weist eng extreem Terrasséierung an en Zentralbierg am Kär vum Krater op. De Krater gouf am Joer 1935 vun der IAU no dem réimeschen Naturfuerscher Plinius offiziell genannt.
Montoy
Montoy ass eng fréier franséisch Gemeng am Museldepartement an der Regioun Grand Est déi 1812 mat Flanville zur Gemeng Montoy-Flanville fusionéiert hat.
Zanter dem Regruppement vum 1. Januar 2017 vu Montoy-Flanville mat der Gemeng Ogy gehéiert d'Uertschaft zu der neier Gemeng Ogy-Montoy-Flanville
Geschicht
Fréier huet d'Uertschaft zu den Trois-Évêchés am Baillage vu Metz gehéiert.
Le feu aux poudres
Le feu aux poudres ass e franséisch-italieenesche Film vum Henri Decoin aus dem Joer 1957.
Ëm wat geet et am Film?
D'Police versicht de Waffenhändler Pédro Wassevitch op frëscher Dot z'erwëschen…
Weltraumfuerschung
Weltraumfuerschung (engl. space exploration) ass d'erfuersche vum Weltraum entweeder duerch Observatioun, Sondéierung vun Himmelskierper oder duerch terrestresch (op der Äerd duerchgefouert) Experimenter, déi sech op Zoustänn am Weltraum iwwerdroe loossen.
Am Ufank vum 21. Joerhonnert Fuerschungen am Weltraum si besonnesch
Raumfaart a Weltraumfuerschung ginn dacks verwiesselt, d'Weltraumfuerschung ass awer effektiv en Deel vun der Raumfaart: Si beschäftegt sech haaptsächlech mat der Fuerschung an der technescher Entwécklung, wärend Raumfaart och den Transport vun z. B. Satellitten an den Orbit oder änlech Missiounen aschléisse kann.
Rue Théodore-Eberhard
D'Rue Théodore-Eberhard ass eng Strooss an der Stad Lëtzebuerg um Belair. Si verbënnt d'Avenue Gaston-Diderich mat der Rue Jean-Schoetter an ass nom Théodore Eberhard benannt, engem fréiere Stater Buergermeeschter (1865-1869).
Weltraumfuerschung
Ufank 1961
Wéi d'Sowjetunioun hiren éischte Kosmonaut Juri Gagarin op d'Äerdëmlafbunn geschéckt hat, hat an der Sowjetunioun an an den USA déi bemannt Weltraumfuerschung, och als Wettlaf tëscht de gesellschaftleche Systemer ugefaangen. Mat der Moundlandung vun den d'USA hat déi bemannt Weltraumfuerschung hiren éischten Héichpunkt erreecht. Dozou ziele virun allem d'Apollo-Flich, mat en ettleche Landungen um Mound.
Crévéchamps
Crévéchamps ass eng franséisch Uertschaft a Gemeng am Departement Meurthe-et-Moselle an der Regioun Grand Est am Dall vun der Musel an um Canal des Vosges.
Weltraumfuerschung
Pläng
An Zukunft kéint d'Weltraumfuerschung d'Raumfuerer och op aner astronomesch Objete schécken, wéi de Mars oder d'Jupitermounden, woubäi d'Ineffizienz vun den Undriffer, d'Weltraumreesen zu längeren Operatiounen mécht. Gläichzäiteg si Ravitaillementsproblemer z'erwarden, wat Dreifstoff, Iessen, Loft, Waasser asw. ubelaangt. Ausserdeem gëtt fir Raumfuerer, déi sech wäit baussenzeg vum Magnéitfeld vun der Äerd beweegen, déi kosmesch Stralung zum Beispill bei Sonneneruptioune geféierlech, déi bei méi laanger Aussetzungsdauer de Kribs-Risiko erhéije kann. Soumat bleift d'bemannt Weltraumfuerschung op friemen Objeten, op d'mannst an den 2010er Joren, onwarscheinlech.
Nei wëssenschaftlech Erkenntnesser aus der bemannter Weltraumfuerschung
Ënnersicht ginn haaptsächlech d'Auswierkunge vun der Schwéierlosegkeet op de Mënsch, op d'Déieren an op d'Planzen.
Start an d'Weltraumzäitalter am Joer 1957
De Sputnik 1, den éischte kënschtleche Satellit am Oktober 1957 gestart, markéiert den Ufank vun der onbemannter Weltraumfuerschung. Am Laf vun de follgende Joerzéngte koume vill Raumfluchkierper no, déi den äerdnoe Raum, Asteroiden, d'Récksäit vum Äerdmound a souguer d'Uewerfläch vum Mars wëssenschaftlech erfuerscht hunn. Héchstwarscheinlech gëtt och an Zukunft haaptsächlech Weltraumfuerschung mat automatesche Sonde gemaach, well dës déi meescht erfuerdert Aufgaben och gutt oder souguer nach besser wéi Mënschen ausféiere kënnen, op hirem Fluch keng Ravitaillementsproblemer hunn, souwéi weeder op e Réckfluch, nach op eng ëmfaassend Liewenserhalung u Bord ugewise sinn. Dat alles mécht si bedeitend méi gënschteg a gëtt hinnen vill Virdeeler bei Asazméiglechkeeten an Asazdauer. Den eenzegen Nodeel géigeniwwer der bemannter Weltraumfuerschung ass de Manktem vu Flexibilitéit vun de Sonden, déi nëmmen déi programméiert Aufgaben erfëlle kënnen.
Déi mat Ofstand längst onbemannt Fuerschungsmissiounen am Weltraum sinn déi béid am Joer 1977 gestart Sonden Voyager 1 a Voyager 2, déi ëmmer nach operéieren an an der Tëschenzäit d'Sonnesystem verlooss hunn. Aner onbemannt Missiounen sinn Deep Impact oder déi béid Mars-Rover Spirit an Opportunity.
Spektakulär wëssenschaftlech Erkenntnesser aus der onbemannter Weltraumfuerschung
Vun de villen onerwaarte Raumsonderesultater ass hei notéiert: De Vulkanismus um Jupitermound Io, déi dicht Atmosphäre vun der Venus, Geysiren um Neptunmound Triton, Methanséien um Saturnmound Titan.
Egon Bahr
Den Egon Karl-Heinz Bahr, gebuer den 18. Mäerz 1922 zu Treffurt a gestuerwen den 20. August 2015, war en däitschen SPD-Politiker.
Als enke Vertraute vum Willy Brandt huet en deem seng Kommunikatioun zu West-Berlin tëschent 1960 an 1966 geleet. An deem Joer ass hir Zesummenaarbecht am Büro vum Ausseministère weidergaangen.
1969 ass e mam Brandt an d'Kanzeleramt gaangen, a gouf no de Walen 1972 Bundesminister für besondere Aufgaben. Hie war de Virdenker vum Brandt senger Ostpolitik an eng aflossräich Stëmm bei de Verhandlunge vu verschiddenen Traitéë mat der Sowjetunioun, der DDR a Polen, déi als "Politik vun de klenge Schräck" d'Situatioun entspanen an Ost a West nees méi no beienee brénge sollten.
De Bahr huet d'Regierung nom Brandt senger Demissioun am Mee 1974 verlooss, mä ass am Juli vum selwechte Joer als Bundesminister für wirtschaftliche Zusammenarbeit ënner dem Helmut Schmidt zeréck an eng Regierung komm. Hien ass awer mam Schmidt ni richteg waarm ginn. De Bahr huet säi Ministerposten no de Walen 1976 verlooss, fir duerno nach fënnef Joer SPD-Bundesgeschäftsführer a bis 1990 Deputéierten am Bundestag ze sinn.
Maurice Couve de Murville
Hie gouf den 31. Mee 1968 vum President Charles de Gaulle als Wirtschafts- a Finanzminister genannt, an am Juli 1969 als Premierminister amplaz vum Georges Pompidou.
Zweete Weltkrich / Vichy-Regime
Am September 1940 gouf de Finanzinspekter Maurice Couve de Murville vum Vichy-Regime zum Directeur des Finances extérieures et des Changes ernannt a gouf och Member vun der franséischer Delegatioun an der Waffestëllstandskommissioun déi zu Wiesbaden ageriicht gi war. Do war hien den Däitschen hiren Interlocuteur fir finanziell Froen. Am Mäerz 1943 huet de Couve de Murville sech dunn awer an Nordafrika ofgesat, wou e sech mam Generol Henri Giraud a Verbindung gesat huet, a spéider, wéi die sech op Drock vum Churchill a vum Roosevelt huet misse mam Chef vun der France libre, dem Generol Charles de Gaulle, verdroen, krut hie Kontakt mam de Gaulle deen him awer laang net wierklech getraut huet.
Anita Kayser
D'Anita Kayser (Meederchersnumm Havelange), gebuer den 11. Dezember 1937 zu Esch-Uelzecht, ass eng lëtzebuergesch Schrëftstellerin.
HAT-P-3
Den HAT-P-3, oder GSC 03466-00819, ass e K-Haaptreiestär am Stärebild Ursa Major. Hie läit ronn 500 Liichtjoer vun eiser Äerd ewech an huet eng visuell Hellegkeet vun 11,9 mag.
Am Joer 2007 gouf am Kader vum HATNet Projet d'Entdeckung vun engem Exoplanéit ëm de Stär bekannt gemaach: HAT-P-3b.
Anita Kayser
D'Anita Kayser schreift psychologesch Kriminalromaner, déi a fiktiven Uertschaften zu Lëtzebuerg spillen.
Si lieft zu Esch-Uelzecht, ass bestuet a Mamm vun dräi Kanner.
Vältesdag
De Vältesdag, deen de 14. Februar a ville Länner gefeiert gëtt, ass den Dag vun de Verléiften. D'Koppele profitéiere fir sech duuss Wierder ze schécken a sech Cadeauen ze maachen als Beweis vun hirer Léift, grad wéi rout Rousen als Zeeche vun der Leidenschaft.
De Brauch vun dësem Dag geet op een oder méi chrëschtlech Märtyrer mam Numm Valentinus zeréck. Am warscheinlechste bezitt e sech op de Valentin vun Terni, deen am 3. Joerhonnert n. Chr. Bëschof an der italieenescher Stad Terni war (deemools Interamna). Enger Iwwerliwwerung no huet en e puer Brautkoppele bestuet, dorënner och Zaldoten, déi awer op Uerder vum Keeser Jonggesellen hätte misse bleiwen. Dobäi soll en deene bestuetene Koppelen och Blummen aus sengem Gaart geschenkt hunn. De Keeser Claudius II. huet e schlussendlech de 14. Februar 269 wéinst sengem chrëschtleche Glawe käppe gelooss.
De Gedenkdag gouf vum Poopst Gelasius I. 469 fir déi ganz Kierch agefouert, eventuell och fir dat réimescht Fruchtbarkeetsfest vun de Lupercalia ze verdrängen, dat vum 13. bis zum 15. Februar gefeiert gouf. 1969 gouf Vältesdag awer nees aus dem réimesche Generalkalenner gestrach.
Zanter dem 15. Joerhonnert hu sech an England Välteskoppele forméiert, déi sech kleng Cadeauen oder Gedichter geschéckt hunn, an déi entweeder um Virowend duerch auslousen oder duerch den éischte Kontakt um Dag selwer zesummekoumen. Englesch Auswanderer hunn dee Brauch an d'USA matgeholl, vu wou en nom Zweete Weltkrich nees zeréck an Europa koum. Richteg bekannt a Kontinentaleuropa gouf en awer virun allem eréischt wéi d'Floristen an d'Zockerbäcker den Dag duerch massiv Reklamm forcéiert hunn.
Gaston Diederich
De Gaston Diederich, gebuer de 15. September 1927 zu Lëtzebuerg, a gestuerwen den 31. Dezember 2007, war e lëtzebuergesche Jurist am Staatsdéngscht.
Hie war bis 1992 Distriktskommissär am Distrikt Lëtzebuerg a vum 29. Dezember 1976 bis den 11. Februar 1998 Member vum Staatsrot. No senger Demissioun am Staatsrot gouf do de Carlo Meintz säin Nofollger.
Op sportlechem Plang war hien a senge jonke Joren als Boxer aktiv, a war e puermol lëtzebuergesche Landesmeeschter.
Thoirette-Coisia
Thoirette-Coisia ass eng franséisch Gemeng am Departement Jura an der Bourgogne-Franche-Comté.
NGC 2655
Den NGC 2655 ass eng lënsefërmeg Galaxis vum Hubble-Typ SB0-a am Stärebild Camelopardalis um nërdleche Stärenhimmel, a läit ronn 65 Mio. Liichtjoer vun eisem Sonnesystem ewech. D'Galaxis huet eng Wénkelausdeenung vu 4′,8 × 3′,2, eng visuell Magnitude vun 10,1 mag a gëtt als Seyfert-2-Galaxis klassifizéiert.
Den Objet gouf de 26. September 1802 vum däitsch-britteschen Astronom Wilhelm Herschel entdeckt.
Voyer
Voyer ass eng franséisch Gemeng am Departement Moselle an der Regioun Grand Est.
Torre-Ugrëff
Den Torre-Ugrëff fänkt mat de follgenden Zich un:
Enzyklopedie vun de Schacherëffnungen
An der Enzyklopedie vun de Schacherëffnungen ass den Torre-Ugrëff ënner dem Schlëssel A46 klassifizéiert.
Grouss Strooss
Als grouss Strooss zielen nom Lëtzebuerger Code de la Route d'Autobunnen an d'Stroosse fir motoriséiert Gefierer.
Originaltext aus dem Code de la Route:
Pour l'application du présent arrêté grand-ducal, les termes énumérés ci-dessous ont les significations suivantes: Grande voirie: l'ensemble des autoroutes et des routes pour véhicules automoteurs
WASP-1
De Stär huet ongeféier déi 1,2-fach Sonnemass an eng visuell Magnitude vun 11,8 mag. Hie gehéiert zum Spektraltyp F7 V a seng Uewerflächentemperatur ass ongeféier 6200 Kelvin, woumat hien der Sonn zimmlech gläicht.
Planetare Begleeder
De WASP-1 b gouf am Kader vum SuperWASP-Survey als Exoplanéitekandidat identifizéiert a spéider mat Hëllef vun der Radialvitessmethod bestätegt. Seng Mass ass ronn 89 Prozent vun der Jupitermass op. Well de Planéit säi Stär ganz no ëmkreest − den Ofstand ass 0,0382 (± 0,0013) A.E., also ongeféier véier Prozent vun der Distanz Äerd-Sonn − brauch hien nëmmen 2,51997 (± 0,00016) Deeg fir eng Ëmkreesung. De Radius vum Exoplanéit ass ronn 1,4 Jupiterradien.
James Van Allen
Den James Alfred Van Allen, gebuer de 7. September 1914 zu Mount Pleasant, Iowa a gestuerwen den 9. August 2006 zu Iowa City war en US-amerikaneschen Astrophysiker a Raumfaartpionéier. Seng bekanntst Entdeckung war den Nowäis vun engem Stralungsfeld ëm d'Äerd, dat haaptsächlech aus dem Sonnewand an der kosmescher Stralung besteet an no him als Van-Allen-Ceinture genannt gouf.
Läich
Eng Läich ass den doudege Kierper vun engem Mënsch. Den doudege Kierper vun engem Déier gëtt Kadaver genannt.
James Van Allen
Jugend
Den James Van Allen gouf als zweet Kand vu véier Jonge vum Affekot Alfred Morris Van Allen a senger Fra Alma, geb. Olney, an der Gemeng Mount Pleasant (mat deemools ronn 3.000 Awunner) gebuer. Béid Elteren koumen aus Pionéierfamilljen, déi et gewinnt ware sech selwer ze hëllefen, wann néideg och mat Erfindungen déi d'Aarbecht méi liicht gemaach hunn. De jonke Van Allen huet sech besonnesch fir mechanesch an elektresch Konstruktiounen intresséiert. Hien huet einfach elektresch Motore gebastelt, primitiv Detekterradioen an aner Instrumenter. Seng Uregungen huet hie sech aus den Zäitschrëfte Popular Mechanics a Popular Science geholl.
Läich
Wa sech all d'Organer, d'Muskelen an Tissuen zersat hunn, bleift nëmmen de Skelett iwwreg an et schwätzt een net méi vun enger Läich.
A bal alle Kulture gi Läichen, wann iergendwéi méiglech, begruewen oder ageäschert.
James Van Allen
Satellittegestëtzt Weltraumfuerschung
No Krichsenn leet hien an der Johns Hopkins University vun 1946 bis 1950 d'Héichatmosphärefuerschung mat Hëllef vun A4-Rakéiten an dueno mat der Entwécklung vun enger Aerobeerakéit, déi vill méi kleng a méi gënschteg war wéi d'A4. Schonn hei leet hie Wäert op d'Méiglechkeet fir den Transport vun Notzlaaschten a Moossinstrumenter.
1951 krut hien eng Plaz op der University of Iowa als Professer a Chef vum Departement Physik an Astronomie. Hien entwéckelt mat senge Studenten de Rockoon, eng Rakéit, déi ufanks mat engem Ballon op eng Héicht vu 10 bis 15 Meile bruecht gouf, da gezünnt gouf an nach bis an eng Héicht vu 85 Meile geflunn ass.
Den éischten amerikanesche Satellit Explorer 1 entdeckt 1958 – mat Hëllef vun engem Geigerzähler – eng Stralenceinture ronderëm d'Äerd, déi aus Deelercher vun der kosmescher Stralung besteet, déi duerch d'Magnéitfeld vun der Äerd „agefaange“ ginn. Dës Stralenceinture ass haut ënner dem Numm Van-Allen-Ceinture bekannt.
D'Entdeckung war am Kader vum Internationale Geophysikalesche Joer 1957/58 geschitt, un deem de Van Allen staark bedeelegt war.